Public procurement notice: Contract Award Notice
Published: 2023-10-10
Buyer: VODOHOSPODÁRSKA VÝSTAVBA, ŠTÁTNY PODNIK
Country: SK
Contract type: Supplies
Procedure: Open procedure
CPV classification: 31600000 | 34932000 | 35125300: Security cameras | 45255400 | 51611100
Award criteria: Lowest price

Technical requirements: Predmetom zákazky je dodanie a montáž modernizácie a inovácie radarového systému a doplnenie kamerového systému na Vodnom diele Gabčíkovo.
Predmet zákazky pozostáva najmä z vyhotovenia a dodania realizačnej projektovej dokumentácie, zabezpečenia schvaľovacieho procesu a získania povolení v súlade s platnou legislatívou SR. Demontáž a likvidácia jestvujúceho radarového systému. Dodávka a montáž zariadení v rozsahu obstarávateľom odsúhlaseného projektu - dodanie, montáž a inštalácia radarového a kamerového systému. Dodanie a montáž stožiarov a konštrukcií pre upevnenie radarových antén a kamier vrátane všetkých stavebných prác. Dodanie, montáž a inštalácia komunikačnej infraštruktúry - kabeláž, rozvádzače, sieťové prvky, pripojenie na internet, výpotový server na spracovanie dát v reálnom čase, dátové úložisko, napájanie, dodanie klientského PC. Dodávka a inštalácia potrebného softwarového a hardwarového vybavenia (riadiaci systém,...). Vykonanie odbornej prehliadky a odbornej skúšky technického zariadenia s dodaním protokolu. Vykonanie individuálnych a komplexných skúšok zariadenia s dodaním záznamu zo skúšok. Dodanie atestov, vyhlásení o zhode od zabudovaných zariadení. Dodanie návodu na obsluhu a údržbu systémov spolu s plánom údržby zariadenia. Zaškolenie určených pracovníkov obstarávateľa. Vypracovanie a dodanie prevádzkového poriadku. Zabezpečenie vydania kolaudačného rozhodnutia príslušným stavebným úradom. Vypracovanie a dodanie projektu skutočného vyhotovenia. Servisné činnosti po dobu 5 rokov od protokolárneho odovzdania diela.
Obstarávateľ aktuálne nedisponuje číslom projektu alebo referenčným číslom, zákazka by mala byť refinancovaná z OPII 2014-2020
Obstarávateľ podľa ustanovenia § 57 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO) zrušil verejné obstarávanie na vyššie uvedený predmet zákazky, nakoľko došlo k zmene okolností, za ktorých sa vyhlásilo predmetné verejné obstarávanie a zároveň sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od obstarávateľa požadovať, aby vo verejnom obstarávaní pokračoval.
Obstarávateľ vyhlásil verejnú súťaž na vyššie uvedený predmet zákazky, ktorý plánoval v zmysle bodu 6.1 časti 1.1 Pokyny pre uchádzačov Zväzku 1 Pokyny súťažných podkladov financovať z prostriedkov Európskej únie a z vlastných prostriedkov.
Obstarávateľ si zároveň v bode 2.4 časti 1.1 Pokyny pre uchádzačov Zväzku 1 Pokyny súťažných podkladov vyhradil právo neuzavrieť zmluvu o dielo s úspešným uchádzačom v prípade, že nedôjde k uzatvoreniu Zmluvy o poskytnutí nenávratného finančného príspevku medzi obstarávateľom a Ministerstvom dopravy SR ako Riadiacim orgánom, alebo v prípade, ak výsledky kontrol vykonaných Riadiacim orgánom neumožňujú financovanie z fondov EÚ, o čom bude úspešný uchádzač písomne informovaný, alebo ak ponuka úspešného uchádzača bude vyššia ako predpokladaná hodnota zákazky 4 475 022,88 Eur bez DPH.
Obstarávateľ oznamuje zrušenie verejného obstarávania na vyššie uvedený predmet zákazky v zmysle ustanovenia § 57 ods. 2 ZVO, na základe skutočnosti, že Ministerstvo dopravy Slovenskej republiky ako Riadiaci orgán pre Operačný program Integrovaná infraštruktúra oznámil obstarávateľovi, že nepristúpi k podpisu zmluvy o poskytnutí NFP pre projekt "Opatrenia pre zvýšenie bezpečnosti vodnej dopravy - zavádzanie moderných technológií na Dunaji rkm 1860-1806" z dôvodu vysokého rizika nenaplnenia merateľných ukazovateľov projektu, nakoľko verejné obstarávanie nebolo ukončené v termíne tak, aby bolo možné dosiahnuť cieľ projektu v súlade so schválenou ŽoNFP a harmonogramom.
Na základe vyššie uvedeného sa obstarávateľ rozhodol verejné obstarávanie zrušiť z dôvodu hodného osobitného zreteľa - strata finančného krytia predmetnej zákazky, pre ktorý nemožno od obstarávateľa požadovať, aby vo verejnom obstarávaní pokračoval a na základe ktorého je obstarávateľ oprávnený pristúpiť k zrušeniu verejného obstarávania podľa § 57 ods. 2 ZVO.
Obstarávateľ v súlade s povinnosťou podľa § 57 ods. 3 ZVO zároveň uvádza, že na vyššie uvedený predmet zákazky v rozsahu uvedenom v súťažných podkladoch neplánuje vyhlásiť nové verejné obstarávanie.